ན་ནིང་གི་ལོ་སྨད་ལ་ཀྲུང་གོ་བ་ལ་ཞུགས་པའི་གནས་ཚུལ་དེར་ཀུན་གྱིས་དོ་སྣང་ཐོབ།༢༠༡༤ལོའི་ཟླ་དགུ་བར།དབྱི་རག་རྒྱལ་སྲུང་པུའུ་ཡི་དྲ་བས་ཡི་ཁོངས་མི་འཛིན་བཟུང་བྱས་པའི་ཀྲུང་གོ་བའི་འདྲ་པར་ཕྱིར་བསྟན་པར་ཀུན་ནས་གླེང་ཕྱོགས་མང་པོ་བྱུང་།ད་ལོའི་ཟླ་དང་པོར།མ་ལེ་ཞི་ཡའི་ནང་སྲིད་པུའུ་ཀྲང་ཀྲ་ཞི་ཏེ་ཡིས་ཀྲུང་གོའི་དཔོན་མིའི་གཏམ་དྲངས་ཏེ་བཤད་རྒྱུར།ཀྲུང་གོ་བ་༣༠༠ལྷག་བར་བརྒྱུད་ས་ཚིགས་མ་ལེ་ཞི་ཡ་ནས་རྒྱལ་ཁབ་གསུམ་པར་བརྒྱུད་དེ་སི་རི་ཡར་བསྐྱོད་དེ་དབྱི་རག་གི་ཚོགས་པར་ཞུགས་པའི་དུས་མཚུངས་སུ།གླིང་ཆེན་ཨེ་ཤ་ཡའི་ཤར་ལྷོའི་རྒྱུད་དུ་ཆགས་པའི་རྒྱལ་ཁབ་ཀྱིས་ཀྲུང་གོའི་ཡི་གུར་རིགས་གསང་སྟབས་ཀྱིས་མཐའ་མཚམས་བརྒལ་པ་འཛིན་བཟུང་བྱས།ན་ནིང་གི་ཟླ་བཅུ་བར།མ་ལེ་ཞི་ཡའི་ཡུལ་མི་གནས་པོ་སྡེ་ཚན་གྱིས་ཁྲིམས་འགལ་གྱིས་མཐའ་མཚམས་བརྒལ་བའི་ཀྲུང་གོའི་ཡི་གུར་བ་༡༥༥བཀག་ཉར་བྱས་པ་དང་།༢༠༡༤ལོའི་ཟླ་གསུམ་པར་ཡི་གུར་བ་འདྲ་བའི་མི་བཅུ་བདུན་ཐེ་ལན་ནས་འཛིན་བཟུང་བྱས་ལ།ཁོ་ཚོས་ཁོ་ཚོ་ནི་ཐུར་ཁེ་བ་ཡིན་ཞེས་ཐུར་ཁེའི་གཞུང་ཚབ་ཁང་གིས་སྤྲད་པའི་ལམ་ཡིག་ཉར་ཡོད།